b'\n_START_ARTICLE_\nBBC Radio 1\n_START_PARAGRAPH_\nBBC Radio 1 er en britisk national radiostation, der er en del af public service-selskabet BBC. Stationen spiller ung musik og kan n\xc3\xa6rmest sammenlignes med Danmarks Radio P3, selvom udbuddet p\xc3\xa5 mange m\xc3\xa5der adskiller sig markant. Kanalen sender via FM, DAB, digital satellit-tv samt det digitale jord-sendenet i Storbritannien. I 2009 var stationens mest popul\xc3\xa6re program Chris Moyles morgenprogram\xc2\xa0Chris Moyles Show, der dagligt havde n\xc3\xa6sten otte millioner lyttere, hvilket i s\xc3\xa6rklasse er et af Europas mest aflyttede radioprogrammer.\xc2\xa0Samtlige udsendelser kan h\xc3\xb8res live eller som podcast via stationens hjemmeside.\n_START_SECTION_\nIndhold\n_START_PARAGRAPH_\nI dagtimerne er det musikalske udbud p\xc3\xa5 Radio 1 prim\xc3\xa6rt mainstream, men om aftenen forandres profilen markant. Radio 1 spiller dagligt efter kl. 19.00 musik fra forskellige alternative musikgenrer som electronic dance, hiphop, rock, ligesom der sendes interviews.\xc2\xa0_NEWLINE_Stationens m\xc3\xa5lgruppe er prim\xc3\xa6rt de 15-29-\xc3\xa5rige, der ellers ville stille ind p\xc3\xa5 private kommercielle radiostationer. Radio 1 blev lanceret kl. 7.00 den 30. september 1967 som et direkte modsvar til de popul\xc3\xa6re kommercielle stationer som Radio Caroline.'